CELEX: 32013D0048
Language: sl
Date: 2013-01-22 00:00:00
Title: 2013/48/EU: Izvedbeni sklep Sveta z dne 22. januarja 2013 o spremembi Izvedbenega sklepa 2011/77/EU o finančni pomoči Unije Irski

24.1.2013   
            
            
               SL
            
            
               Uradni list Evropske unije
            
            
               L 21/30
            
         
      IZVEDBENI SKLEP SVETA
   
   z dne 22. januarja 2013
   o spremembi Izvedbenega sklepa 2011/77/EU o finančni pomoči Unije Irski
   (2013/48/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EU) št. 407/2010 z dne 11. maja 2010 o vzpostavitvi Evropskega mehanizma za finančno stabilizacijo (1) in zlasti člena 3(2) Uredbe,
   ob upoštevanju predloga Evropske komisije,
   ob upoštevanju naslednjega:
   
               (1)
            
            
               Svet je Irski na njeno zahtevo z Izvedbenim sklepom 2011/77/EU (2) odobril finančno pomoč v podporo korenitemu gospodarskemu in finančnemu programu reform, katerega namen je ponovno vzpostaviti zaupanje, omogočiti ponovno trajnostno rast gospodarstva ter zaščititi finančno stabilnost na Irskem, v euroobmočju in v Uniji.
            
         
               (2)
            
            
               V skladu s členom 3(9) Izvedbenega sklepa 2011/77/EU je Evropska komisija skupaj z Mednarodnim denarnim skladom (MDS) in v povezavi z Evropsko centralno banko (ECB) izvedla osmi pregled napredka irskih organov na področju izvajanja dogovorjenih ukrepov, kot tudi učinkovitosti ter ekonomskega in socialnega vpliva teh ukrepov.
            
         
               (3)
            
            
               Pomemben napredek je bil narejen glede ciljev programa za zmanjševanje zadolženosti bank. Natančneje, dve nacionalni banki sta bodisi že izpolnili bodisi naredili velik napredek k izpolnitvi cilja, ki znaša 122,5 % razmerja med posojili in vlogami, za katerega je bilo prvotno predvideno, da bo izpolnjen do konca leta 2013. Preostala nacionalna banka je v celoti odprodala nekatera nebistvena sredstva, njihove zahteve iz programa za zmanjšanje zadolženosti pa bodo ponovno ocenjene po sklepu Evropske komisije o njenem načrtu za prestrukturiranje.
            
         
               (4)
            
            
               Ob upoštevanju tega znatnega napredka bi sprememba okvira spremljanja iz programa za zmanjšanje zadolženosti bank za doseganje nominalnih ciljev odprodaje nebistvenih sredstev in napredno spremljanje za zagotavljanje izboljšanja količnikov neto stabilnih virov financiranja in količnikov likvidnostnega kritja bank pripomogla k preprečevanju kakršnega koli nedovoljenega izkrivljanja bančnega določanja cen depozitov in banke pripravila na uskladitev z zahtevami glede likvidnosti iz Basla III.
            
         
               (5)
            
            
               Ob upoštevanju tega razvoja dogodkov in ugotovitev bi bilo treba Izvedbeni sklep 2011/77/EU spremeniti –
            
         SPREJEL NASLEDNJI SKLEP:
   Člen 1
   Člen 3 Izvedbenega Sklepa 2011/77/EU se spremeni:
   
               1.
            
            
               v odstavku 8 se točka (c) nadomesti z naslednjim:
               
                           „(c)
                        
                        
                           zmanjšanje zadolženosti nacionalnih bank za doseganje nominalnih ciljev odprodaje nebistvenih sredstev in amortizacije, ki ju določa PLAR iz leta 2011, razen če je bilo z Evropsko komisijo drugače dogovorjeno v okviru ocenjevanja načrtov za prestrukturiranje bank, ki je v teku, ter spremljanje napredka bank pri doseganju relevantne likvidnosti iz Basla III in zahtev glede količnika neto stabilnega financiranja v skladu z naprednim okvirom spremljanja, ki ga določa program;“;
                        
                     
         
               2.
            
            
               odstavek 10 se nadomesti z naslednjim:
               „10.   Irska v letu 2013 v skladu s specifikacijami iz memoranduma o soglasju:
               
                           (a)
                        
                        
                           zaključi stresne teste bank, ki bodo usklajeni s testi Evropskega bančnega organa (EBA) ter bodo temeljili na rezultatih PCAR iz leta 2011 in programu finančnih ukrepov za leto 2012. Stresni test je strog in še naprej temelji na trdnih napovedih izgube pri posojilih in visoki stopnji preglednosti. Objava rezultatov se uskladi s časovnim razporedom za naslednje teste EBA;
                        
                     
                           (b)
                        
                        
                           zmanjša zadolženost nacionalnih bank za doseganje nominalnih ciljev odprodaje nebistvenih sredstev in amortizacije do konca leta 2013, ki ju določa PLAR iz leta 2011, razen če je bilo z Evropsko komisijo drugače dogovorjeno v okviru ocenjevanja načrtov za prestrukturiranje bank, ki je v teku, ter spremlja napredek bank pri doseganju relevantne likvidnosti iz Basla III in zahtev glede količnika neto stabilnega financiranja v skladu z naprednim okvirom spremljanja, ki ga določa program.“
                        
                     
         Člen 2
   Ta sklep je naslovljen na Irsko.
   
      V Bruslju, 22. januarja 2013
      
         
            Za Svet
         
         
            Predsednik
         
         M. NOONAN
         
      
   
   
      (1)  UL L 118, 12.5.2010, str. 1.
   
      (2)  UL L 30, 4.2.2011, str. 34.